कोरोनाच्या लॉकडाऊनचा फटका एस.टी. महामंडळाला बसलाय. यामुळेच महामंडळाने कर्मचारी कपातीचा निर्णय घेतला असून शेकडो कर्मचाऱ्यांची सेवा स्थगित करण्यात येणार आहे. 'न्यूज 18 लोकमत'ने याविषयीची बातमी दिली आहे. 

एस. टी. च्या मध्यवर्ती कार्यालयातून याविषयीचं पत्र विभागीय कार्यालयांना पाठवण्यात आलंय. यानुसार 2019च्या भरतीमधली सेवा स्थगित करण्यात आलेली आहे. या काळात भरती झालेल्या चालक - वाहकांची सेवा तात्पुरती स्थगित करण्यात यावी आणि पुढे गरज लागल्यास त्यांना ज्येष्ठतेनुसार सेवेत घ्यावं असं या पत्रकात म्हटलंय. याशिवाय विविध पदांवर ज्यांचं प्रशिक्षण सुरू आहे, ते देखील थांबवण्यात आलेलं आहे. 

जाहिरातीप्रमाणे कर्मचाऱ्यांची 8022 संख्या. प्रत्यक्षात मात्र 4500 कर्मचारी भरती प्रक्रियेद्वारे भरती झालेत. त्यामध्ये 3200 प्रशिक्षण घेत आहेत. प्रत्यक्षात 1300 चालक तथा वाहक कर्तव्यावर आहेत. त्याचबरोबर राज्य संवर्ग - 150 आणि अधिकारी 82 कामावर रुजू झाले आहेत असं   झी 24 तासने सांगितलं आहे. 

पगार व्यवस्थित होतील, यासाठी प्रयत्न सुरू - परब

महाराष्ट्राचे परिवहन मंत्री अनिल परब यांनी सांगितलं की, "एसटी  एसटी कर्मच... आणखी 4000 वर्णांसाठी लेख सुरू ठेवा:
ाऱ्यांच्या पगारासाठी महिन्याला 292 कोटी रूपये लागतात. मात्र, आता उत्पन्न थांबल्यानं सरकारकडे मदत मागितली आहे. एसटी सेवा सुरळीत होईपर्यंत महामंडळाला मदत करून कर्मचाऱ्यांचे पगार व्यवस्थित होतील, यासाठी प्रयत्न सुरू आहेत." 

"सरकारची आर्थिक बाजू ठप्प आहे. इतर ठिकाणहून येणारा महसूलही थांबलाय. त्यामुळे एसटी महामंडळाला कशी मदत करता येईल, याबाबत अर्थमंत्री आणि मुख्यमंत्र्यांकडे मागणी करतोय," असं परब म्हणाले.

एप्रिलपर्यंत एसटी महामंडळाचे 1000 कोटींचे नुकसान होते. गेल्या तीन महिन्यातील नुकसान दोन हजार कोटींच्या आसपास झालंय, अशीही माहिती अनिल परब यांनी दिली.

2. अभिनेत्री ऐश्वर्या राय -बच्चन नानावटीमध्ये

अभिनेत्री ऐश्वर्या राय - बच्चन आणि तिची मुलगी या दोघींनाही शुक्रवारी (17 जुलै) नानावटी रुग्णालयामध्ये दाखल करण्यात आलंय. अमिताभ आणि अभिषेक बच्चन 12 जुलैपासून नानावटी रुग्णालयामध्ये कोव्हिड 19 वर उपचार घेत आहेत. ऐश्वर्याला ताप आल्याने तिला आणि मुलीली खबरदारीचा उपाय म्हणून रुग्णालयात दाखल करण्यात आल्याचं 'लोकसत्ता'ने म्हटलंय. 

ऐश्वर्या राय बच्चन

बच्चन कुटुंबातल्या चौघांची कोव्हिड टेस्ट काही दिवसांपूर्वी पॉझिटिव्ह आली होती. पण ऐश्वर्या आणि आराध्याला आतापर्यंत घरीच क्वारंटाईन करण्यात आलं होतं. पण ऐश्वर्याला ताप आल्याने तिला नानावटी रुग्णालयात दाखल करण्यात आल्याचं ट्वीट ANI या वृत्तसंस्थेने केलंय.

3. महाराष्ट्रात आम्ही असे पर्यंत राजकीय प्रादुर्भाव होणार नाही- संजय राऊत

शिवसेनेच्या सगळ्या खासदारांची शुक्रवारी मुख्यमंत्र्यांसोबत वर्षावर बैठक झाली. राजस्थानच्या राजकीय पार्श्वभूमवर ही बैठक महत्त्वाची मानली जात होती. 'एबीपी माझा'ने याविषयीची माहिती दिली आहे. 

राज्यात सरकारला कोणताही धोका नसून या भेटीचा संबंध फडणवीसांच्या दिल्ली भेटीशी नसल्याचं संजय राऊत यांनी म्हटलंय. राज्यात आम्ही असेपर्यंत राजकीय प्रादुर्भाव होणार नाही, त्यासाठी आम्ही फवारणीचे पंप घेऊन फिरत आहोत असंही संजय राऊत म्हणाले आहेत. 

खासदारांच्या मतदारसंघातील कोरोना प्रादुर्भावाचा आढावा घेण्यासाठी ही बैठक असल्याचं सांगण्यात आलंय. 

4. भाजपचे आमदार फुटू नयेत भाजप म्हणत आहेत सत्तेत परत येणार - छगन भुजबळ

राज्यातले भाजपचे आमदार फुटू नयेत म्हणूनच देवेंद्र फडणवीस आणि इतर वरिष्ठांकडून त्यांना सत्ता परत येण्याचं लॉलिपॉप दाखवलं जात असल्याची टीका राष्ट्रवादी...